
DIVIDE ET IMPERA 


PITANJE nacionalnog opredjeljenja muslimana Bosne i 
Hercegovine dovedeno je do današnje faze nakon dugotrajne 
temeljito provodjene antihrvatske politike, koju je beogradska 
vlada provodila u Bosni i Hercegovini s poznatim rezultatima. 
Upravni aparat Bosne i Hercegovine doseljen iz Srbije u različita 
vremena novije povijesti, kao i famulusi toga sistema regruti- 
rani iz redova samoga stanovništva Bosne i Hercegovine, doveo 
je svojim sistematskim i smišljenim radom do toga stupnja, da 
se danas već može ozbiljno postaviti pitanje o budućnosti na- 
cionalnog opredjeljenja muslimanskog stanovništva te republike. 
Muslimani se danas nalaze pred vitalnim pitanjem, koje u prvi 
mah izgleda dosta zamamno, a to je: da li prihvatiti ponudjenu 
muslimansku nacionalnost, zasnovanu na novostvorenim teorijama 
o muslimanskoj etničkoj posebnosti u Bosni i Hercegovini, koje 
ne analiziraju povijest tih hrvatskih pokrajina iz predislamskog 
razdoblja. 

To je pitanje od važnosti za muslimane Bosne i Hercegovine 
već iz razloga, što se nije lako i neopasno postaviti kao samo- 
stalna grupa pred zbivanja koja se naslućuju u bliskoj budućnosti 
na burnoj balkanskoj vjetrometini. Iskustva su ih iz povijesti 
naučila o potrebi opreza pred Danajskim poklonima, ali je ovoga 
puta teorija o odvajanju muslimana od misli o hrvatskoj pripad- 
nosti stavljena u ruke samih muslimana, koji su širitelji ideje o 
muslimanskoj nacionalnoj posebnosti, naravno u službi začet- 
nika tih ideja. Vrijeme je da se tome pitanju posveti zaslužena 
pažnja, prije nego nas budućnost pouči o učinjenim propustima, 
i cijeli se hrvatski narod treba duboko zamisliti nad tim pitanjem, 
koje prelazi okvire muslimanskog stanovništva Bosne i Herce- 
govine i ulazi u pitanje budućnosti cijelog hrvatskog naroda. 


BOSNA I HERCEGOVINA U SASTAVU STARE 
HRVATSKE DRŽAVE 


Dolazak Hrvata u područje današnje postojbine vezan je 
uz seobu hrvatskih plemena iz Bijele Hrvatske, koja se nalazila 
na sjeveru Karpatskih planina, a naseljavala su je hrvatska ple- 
mena u jednoj interfazi svojih migracija iz pradavne domovine 
Sarmata s područja Hindukuša. Početak migracije iz Bijele Hr- 
vatske vezan je s ukazom bizantijskog cara Heraklija, kojim su 
hrvatska plemena imala protjerati Avare iz krajeva koje su bili 
zauzeli od Bizanta. U dugotrajnim borbama s avarskim plemenima 
(Obri), Hrvati su ih uspjeli protjerati na sjever i shodno Hera- 
klijevu Prostaxisu dobili su kao nagradu obećane zemlje koje su 
uzeli od Avara. Zemlja je obuhvaćala provincije Dalmaciju, Ilirik 
i Panoniju, prostirući se od Istre do rijeke Drine i od Jadranskoga 
mora do rijeke Save. Seoba Hrvata na Jadran počinje u prvoj 
polovici sedmoga stoljeća, a opisana je u studioznoj raspravi Kon- 
stantina Porfirogeneta, u kojoj se navode pojedinosti naseljavanja 
Dalmacije, Ilirika i Panonije. Kako je današnja Bosna bila dijelom 
u sastavu rimske Panonije, a dijelom rimsko-bizantijske Dalma- 
cije, naseljavanje Bosne i Hercegovine integralni je dio naselja- 
vanja onih pokrajina koje su bile spomenute u Heraklijevu Pros- 
taxisu. 


Povijesni podatci kazuju da su Hrvati naselili novu domovinu 
u sedam plemena, kojima je vladala stara vladarska obitelj iz 
Velike Hrvatske u Zakarpatskoj domovini. Postoje izvori koji spo- 
minju da je sedam plemena bilo predvodjeno od petero braće i 
dvije setre iz spomenute vladarske porodice. Plemena su zasebno 
naselila pojedine dijelove svoje nove domovine, a čitava je na- 
seljena pokrajina nove zemlje ostala pod upravom brata prvijenca 
i njegovih nasljednika. 

Glavnina Hrvata, koji su pripadali najbrojnijem plemenu, 
naselila je područje današnje Bosne s najbrojnijom koncentracijom 
u području Bosanske Krajine. To područje nije uključivalo Po- 
savinu, kao ni Hercegovinu, koju su naselila druga plemena u 
području Travunje i Zahumlja, koje je područje današnje Herce- 
govine. Naseljavanje Bosne od planine Vlašića do Drine takodjer 
nije vezano uz najveće pleme Hrvata, tako da je potpuno nase- 
ljenje Bosne i Hercegovine bilo od više plemena. Ti podatci, za- 
jedno s onim da je područje Bosne i Hercegovine bilo banovina, 
koji je pojam autohtoni hrvatski izraz, kazuju da je Bosna i Her- 
cegovina krajem hrvatske imigracije bila naseljena isključivo hrvat- 
skim narodom. Pojam odličnika koji je upravljao banovinom nije 

bio poznat drugim narodima Europe, i Bosna kao banovina mo- 
gla je biti isključivo hrvatska. 

O pitanju hrvatskog podrijetla Bosne i Hercegovine postoji 
niz vjerodostojnih povijesnih izvora, od kojih posebnu vrijednost 
ima zapis Duvanjskoga sabora iz 753., zvan „Methodos”, koji je 
pisan hrvatskim jezikom. Taj dokument kazuje, da je Hrvatska 
sačinjena od Bijele Hrvatske na zapadu, Crvene Hrvatske na jugu, 
i od Zagorja koje je obuhvaćalo današnju Bosnu, s granicom na 
rijeci Drini. 

Ljetopis iz osmoga stoljeća koji je poslužio kao gradja za 
djelo ,,Kraljevstvo Hrvata”, napisano u 11. stoljeću, navodi do- 
slovce, da je vladar Hrvata zaposjeo Bosnu kao dio svojega kraljev- 
stva. „I bi kraljevstvo njegovo Bosna i Valdemin deri do Polonije, 
tako i primorsko kao i zagorsko kraljevstvo" (o pojedinostima 
vidi: D. Mandić: Etnička povijest Bosne i Hercegovine, Rim 
1967.). 

Medju ostalim dokumentima koji kazuju o hrvatskoj pri- | 
padnosti Bosne i Hercegovine valja posebno istaći ,,Ljetopis Popa 
Dukljanina" iz 12. stoljeća, koji jesno navodi pripadnost Bosne 
kraljevstvu Hrvata. 

Arapski zemljopisac Ibn Idris iz 11. stoljeća piše o hrvatskom 
stanovništvu Bosne i Zahumlja. Za grad Ston Ibn Idris kaže, da 
su mu stanovnici Hrvati. 

Vrijedno je spomenuti uredno i znanstveno vodjene zapise 
Ivana Kinamosa, koji je kao tajnik cara Emanuela Komnena 
osobno putovao Srbijom i posvetio je Bosni i Hercegovini posebnu 
pažnju i zanimanje. Njegovi zapisi iz 12. stoljeća kazuju, da je 
Bosna i Hercegovina zasebna država koju dijeli od Srbije rijeka 
Drina i nije pod bilo kakvom srpskom upravom. Taj je narod 
mogao biti jedino hrvatskoga podrijetla, jer su Srbi i Hrvati bili 
jedini slavenski narodi u Bosni i Raši, a Kinamos jasno kazuje, 
da je zapadna granica Srbije rijeka Drina. 

Medju mnogobrojnim izvorima, koji su jasni u svojim stavo- 
vima da je Bosna i Hercegovina dio stare Hrvatske države, nije 
na odmet spomenuti i dokumente iz vremena turskih sultana Mu- 
rata II. i Mehmeda el Fatiha, koji u svojim fermanima, kojima 
jamče slobodu trgovine Dubrovnika u turskome crstvu, jasno 
dijele Bosnu od Srbije. 

Neovisno o spomenutim autentičnim povijesnim izvorima 
bilo je, a ima i danas, pokušaja da se mimoidju povijesne istine 
i da se stvore teorije o pripadnosti Bosne i Hercegovine Srbiji. 
Niti jedan takav pokušaj nema znanstvene vrijednosti, jer je jedino 
razdoblje kada je Bosna bila pod srpskom upravom bilo u vrijeme 

vladavine Konstantina Porfirogeneta, kada je srpski župan Časlav 
zaposjeo Bosnu do rijeke Cetine i Vrbasa. Taj je pokušaj vladanja 
nad Bosnom trajao svega 11 godina, jer je hrvatski kralj Krešimir 
II. povratio Bosnu Hrvatskoj i od toga vremena (960.) u Bosni 
nikada nije bilo srpske vlasti. Sve teorije o srpskoj upravi u Bosni 
u toku povijesti, a tih je teorija stvoreno velik broj, ostaju nijeme 
pred snagom povijesnih izvornih dokaza o pripadnosti Bosne i 
Hercegovine hrvatskoj državi. 

Derby u svojoj knjizi „A short history of Yugoslavia”, navodi 
dosta kompromisno, da su Bosna i Hercegovina bile središte stare 
hrvatske države (gl. 5/58.). Taj engleski autor, unatoč svome otvo- 
renom stavu Šutnje prema hrvatskom podrijetlu Bosne, ipak ne 
može izbječi nužnost prihvačanja povijesnih istina, pa u rečenici 
svojega djela to i priznaje: „Čini se vjerojatnom teorija madjarskih 
povjesničara da je Bosna bila jezgra stare hrvatske države”. Shod- 
no gotovo tradicionalnoj hesitantnosti britanskih autora da ne po- 
svećuju dostojnu pažnju povijesti Hrvata, autor u svojoj analizi 
dolaska Slavena u područje današnje domovine na Balkanskom 
poluotoku ne ističe povijesnu pripadnost Bosne kraljevstvu Hr- 
vata. Unatoč tome, njegove riječi jasno dijele svaku povezanost 
Bosne sa Srbijom: „Dok je Tvrtko bio kralj u Bosni, Lazar je tek 
bio knez u Srbiji". 

Bosna je bila banovina sve do 1377., kada se Tvrtko krunio 
za kralja, a ratovi za oslobodjenje jadranske obale i otoka od 
Madjara, koji su doveli Bosnu do najviše točke uspona, doveli su 
do moćnoga kraljevstva Bosne, Hrvatske i Dalmacije. Derby strogo 
dijeli Bosnu od Srbije i navodi kako su nakon Kosovske bitke 
mnogi Srbi tražili utočišta u Bosni. Kraj moćnoga kraljevstva 
vezan je uz pad Bosne pod upravu Osmanlijskog carstva godine 
1463., kada je sultan Mehmed el Fatih, nakon zaposjednuća Bosne 
dao pogubiti zadnjega kralja Stjepana Tomaševića. Razdoblje koje 
slijedi osnova je nekim teorijama o etničkoj posebnosti stanov- 
ništva Bosne i Hercegovine, koje je pod turskom upravom primilo 
Islam. 

HRVATI BOSNE I HERCEGOVINE 
PRIMAJU KRŠĆANSTVO 


Vjera starodrevnih Hrvata bila je politeistička, podrijetlom 
iz Iranske pradomovine. S tom su vjerom Hrvati naselili zemlje 
osvojene od Avara. Ban Kluk, koji je bio prvi vladar u novoj 
domovini, slijedio je tradiciju mnogoboštva, ali je već njegov sin 
Porga zajedno s plemenskim odličnicima primio kršćansivo u 
vrijeme pape Ivana IV. i osnovao je nadbiskupiju u Splitu, čiji 
je prvi nadbiskup bio Ivan Ravenac. Kako je glavno hrvatsko 

pleme, koje je naseljavalo jugozapadnu Bosnu i Zahumlje, bilo 
prvo pleme koje je primilo kršćanstvo, taj se val prelio i u ostala 
brvatska plemena. Nesuglasice s kršćanstvom bile su, medjutim, 
redovan pratilac širenja vjere medju Hrvatima, tako da su se neka 
plemena nakon prihvaćanja kršćanstva ponovo vraćala staroj 
vjeri. Posebno je zanimljiv slučaj Neretljanskih Hrvata, koji su 
se odricali kršćanstva iz razloga što im je Crkva zabranjivala 
gusarenje. Panonski Hrvati koji su bili izloženi napadajima od 
strane kršćanskih vladara Europe takodjer su nakon stanovitog 
vremena prihvaćali odbačenu vjeru starih hrvatskih plemena. Jedan 
od primjera te faze kršćanstva u krajevima panonske Hrvatske 
jest borba kneza Višeslava s markgrofom Erihom, koji je pred- 
vodio vojsku franačkoga kralja Karla, šireći kršćanstvo kao iz- 
govor pljačkanju hrvatskih plemena. Njegova je vojska, medjutim, 
bila potučena kod Kaštela od kneza Višeslava. Ti su pokreti 
protiv kršćanstva ipak bili lokalizirani, i val kršćanstva uskoro je 
zahvatio sva hrvatska plemena, tako da su Neretljanski Hrvati 
konačno prihvatili kršćanstvo u IX. stoljeću, u vrijeme kneza 
Branimira, a Panonski Hrvati u vrijeme Metodija i njegovih uče- 
nika, otprilike krajem istog stoljeća. Od kraja 9. stoljeća služba 
na latinskom jeziku bila je zamijenjena glagoljaškom službom, čiji 
su začetnici bili slavenski apostoli Sv. Ćiril i Metodije. 


BOGOMILSKI POKRET 


Krajem desetog stoljeća Bosna je zahvaćena širenjem bogo- 
milskog pokreta, koji je začet u Bugarskoj od pravoslavnog popa 
Bogomila, koji je počeo svoje učenje u prvoj polovini toga stoljeća. 
Pripadnici bogomilske zajednice (Patareni, Savršeni krstjani, Bo- 
sanski krstjani) posebno su ojačali u početku 13. stoljeća, kada su 
proglašeni pravovjernim kršćanima, nakon što su priznali vrhovnu 
duhovnu vlast pape Inocencija III. Unatoč tome priznavanju koje 
je bilo tek formalno, oni se nisu odricali svoga učenja i načina 
života, koji je bio strogi život molitve i odricanja. To je dovelo 
do križarskih pohoda od strane europskih vladara, ali ti su pohodi 
samo ojačali bogomilstvo u Bosni, jer se time pokret gotovo po- 
istovjetio s borbom za slobodu i nezavisnost, tako da su mu se 
mnogi pridružili. U toku 13. i 14. stoljeća, bogumilski se pokret 
raširio po čitavoj Bosni, osim bosanske Posavine koja nije pripa- 
dala bosanskoj banovini, te osim Hercegovine i nekih drugih ma- 
njih dijelova Bosne (Duvno, Livno, Glamoč), u kojima se taj 
pokret nije uspio znatnije proširiti. 

Stvaranje bogomilske crkve bosanskih krstjana početak je 
odvajanja Bosne od hrvatskih katoličkih krajeva. To je posebno 

došlo do izražaja u doba Kulin-bana, kada se Bosna jasno iz- 
dvojila iz hrvatske katoličke sredine i dobila značaj bogomilskog 
središta. 


Borba protiv bogomila ratom nije se pokazala dovoljno us- 
pješnom, pa se na zamisao pape Benedikta XII. u Bosni osnivaju 
franjevačke misije za borbu protiv hereze i obnavljanje katoličke 
vjere. Taj je rad započeo general franjevačkog reda Odonis, u 
sporazumu s bosanskim banom Stjepanom Kotromanićem, u prvoj 
polovini 14. stoljeća. Rad franjevaca bio je uspješan i mnogi su 
bogomili mirnim putem primili katoličku vjeru. Time se nije 
iskorijenio pokret, jer su mnogi bogomili i dalje ostajali pripadnici 
svoje zajednice. Polovicom 15. stoljeća bogomili su istjerani iz 
Bosne od strane kralja Tomaša, ali ih je primio Herceg Stjepan, 
koji mu nije bio podložan. Uskoro nakon protjerivanja bogomila 
iz Bosne dolazi do pada Bosne pod Turke, koje su bogomili pri- 
hvatili kao osloboditelje od progona katoličkih vladara. 


PAD BOSNE POD TURKE I PRIJELAZ 
BOSANSKO-HERCEGOVAČKIH HRVATA NA ISLAM 


Turski sultan Mehmed el Fatih zauzeo je 1463. sa svojom 
vojskom glavni grad Bosne Jajce i pod zidinama utvrdjenog starog. 
grada dao je pogubiti zadnjeg bosanskog kralja Stjepana Toma- 
ševiča. Te je godine Bosna proglašena sandžakatom i priključena 
je Osmanlijskom carstvu. Granica osvojene Bosne nešto je po- 
tisnuta na istok uspješnim ratovima ugarsko-hrvaiskog kralja Ma- 
tije Korvina i ostaje kao granica izmedju Kršćanstva i Islama kroz 
gotovo četiri stoljeća, dijeleći jedan jedinstveni narod u dva ne- 
prijateljska tabora, čineći, s jedne sirane, ,.predzidje kršćanstva", 
a, s druge strane, „predzidje Islama”, obje strane opremljene ve- 
likom vjerom u istinitost svojih učenja. Taj je čimbenik zaustavio 
rast i množenje hrvatskog naroda, jer je granica „predzidja krš- 
ćanstva tražila danak u krvi za očuvanje sigurnosti dvaju svje- 
tova, sukobljenih u srcu hrvatske države. 

Osim ratova na granici sukoba istoka i zapada, u slabljenju 
hrvatskog naroda važnu je ulogu imao i čimbenik iseljenja, jer su 
mnogi napuštali nesigurnu zemlju, napose Hrvati-katolici iz Bosne 
i Hercegovine, i raselili se po mnogim zemljama kršćanske Europe, 
te su se nepovratno izgubili asimilacijom u novim zemljama. Na 
mjesto iseljenih Hrvata doseljavali su se Vlasi, pravoslavne vjere, 
a neslavenskog podrijetla, koji su bili pomagani od strane Austrije 
i Madjarske, kao i od Srpske pravoslavne Crkve, i ostajali su na 
zemlji iseljenih Hrvata. 

U vrijeme pada Bosne stanovništvo je bilo isključivo hrvatsko, 
podijeljeno u katoličku i bogomilsku vjeru, s malim brojem Hrvata 
pravoslavne vjere, koji su živjeli u nekim dijelovima Travunje i 
Zahumlja. 

O islamizaciji Bosne i Hercegovine postoje različite teorije, 
od kojih neke zastupaju mišljenje, kako današnji muslimani po- 
tječu isključivo od bogomila (A. Solovjev, cit. D. Mandić, 1963.). 
Studij zapadnih kao i istočnih izvora kazuje, medjutim, kako 
glavnina današnjih muslimana potječe od Hrvata-katolika, jer je 
broj bogomila bio relativno malen u vrijeme pada Bosne. Porast 
broja bogomila bio je samo u Hercegovini, u kojoj su bili našli 
utočišta, nakon progona od strane kralja Tomaša, dok se porast 
broja muslimana u Bosni, nakon pada pod Turke, ne može pri- 
pisati bogomilskoj frakciji Hrvata, s obzirom da ih je u Bosni 
bio ostao malen broj. Taj se porast muslimanskog stanovništva ne 
može pripisati niti doseljavanju stanovništva iz azijskih krajeva, 
jer su turski podanici azijskog podrijetla dolazili u Bosnu mahom 
na kraće vrijeme i nakon odredjenog roka se vraćali u svoje 
postojbine unutar velikog carstva. O tome postoje podatci u ve- 
likom opusu turskog profesora Barkana (cit. Mandić 1963.), koji 
u svojim temeljitim istraživanjima nije našao slučajeva trajnog 
naseljavanja muslimana iz Azije u Bosnu i Hercegovinu. Shodno 
tome, glavnina muslimana Bosne i Hercegovine potječe od Hrvata- ` 
katolika za koje u carskim fermanima postoje zapisi da su to 
„stari mještani koji ne poznaju turskoga jezika". 

Nakon osvajanja Bosne sultan Mehmed je dao slobodu vje- 
roispovijesti katolicima Bosne i Hercegovine, kao i svećenicima 
Katoličke Crkve. Ukazom ,,Ahd-nama" sultan je, osim zajam- 
čenih sloboda, katolicima prisegao i na niz ustupaka osvojenim 
krajevima, uz uvjet priznavanja vrhovne vlasti Visoke Porte. Čak 
je obnovijena vlast kraljevske kuće Kotromanića, unutar turske 
uprave. 

Unatoč zajamčenom poštivanju vjerskih sloboda pod novom 
upravom, mnogi su bogomili prihvaćali islam, jer je ta vjera u 
mnogome bila bliža patarenima od katoličke. Nisu bili zaborav- 
lieni progoni bogomila od strane katoličkih vladara, tako da je 
slam značio konačno oslobodjenje od svih progona. 

Prijelaz katolika na islam počeo se zbivati tek kasnije, kada 
su katolici, a posebno svećenici prekršili ugovor utemeljen ,,Ahd- 
namom” sultana Mehmeda, kojom jamči slobodu vjere uz obavezu 
pokornosti turskoj upravi. Otvorena suradnja i tajni rad protiv 
Turske izmedju kršćanskih zemalja i katolika Bosne dovela je 
katoličke svećenike i narod u nemilost i rezultat su bili progoni 

od strane Turaka, koji su promijenili svoj blagonakloni stav prema 
katolicima. Najstrože kazne koje su primjenjivane za rad protiv 
carevine, dosizale su svoj najviši domet u progonima svećenika 
i redovnika i zatvaranjima samostana. Posljedica tih progona bila 
je masovno prelaženje katolika na islam. 


Proces islamizacije Bosne i Hercegovine nastavljao se pove- 
ćanim intenzitetom u drugoj polovini 16. stoljeća, nakon velikih 
poreza koji su bili nametani na kršćansku raju, da bi se pokrile 
potrebe carevine koja se nalazila u neprestanim ratovima. To je 
dovelo do velikog smanjivanja broja katolika, koje je doseglo svoj 
maksimum u prvoj polovini 17. stoljeća, kada je zbog slabljenja 
carstva došlo do oštre kontrole unutrašnjeg uredjenja, kod koje 
su na meti bili uglavnom katolici, pod stalnom sumnjom rada 
protiv turskog carstva. Krajem 17. stoljeća ostao je u katoličkoj 
vjeri tek malen broj Hrvata u Bosni i Hercegovini. 

U toku cijeloga procesa islamizacije Bosne i Hercegovine, 
Srbi nisu imali nikakva udjela, jer se unatoč slobodi koju je 
Srpska pravoslavna Crkva uživala unutar turskoga carstva, velik 
broj Srba selio prema sjeveru iz osvojenih krajeva Srbije. Pravo- 
slavna Crkva bila je pod zaštitom sultana Mehmeda još od pada 
Carigrada, jer je patrijarh Genadije, koga je sam sultan proglasio 
vrhovnim poglavarom Pravoslavne Crkve, suradjivao sa sultanom 
još prije pada Carigrada, jer je kao nepomirljivi neprijatelj Rima 
nazivao suradnike s katolicima apostatama. Srpska pravoslavna 
Crkva priznavala je tursku vlast i nije bilo progona pravoslavnih 
svećenika niti crkve, o čemu svjedoče netaknuti mnogobrojni ma- 
nastiri, koji su se sačuvali tokom cijeloga perioda turske uprave. 
U toku cjelokupne turske uprave tek je neznatan dio Srba pri- 
hvatio islam. 

1z statističkih podataka iz starijih i suvremenih izvora evi- 
dentno je da je preko 95 % muslimana Bosne i Herecegovine 
hrvatskog podrijetla. To je stanovništvo sačuvalo najčišći hrvatski 
jezik i najčišću strukturu, uslijed svetosti poštivanja doma i po- 
rodice u islamskom životu, tako da je veliki dio starih običaja 
Hrvata ostao sačuvan unutar čvrste strukture muslimanske po- 
rodice. Toga nisu zadržali Hrvati ostalih krajeva Hrvatske, jer je 
miješanje s različitim narodima mijenjalo običaje, tradicije i jezik, 
jer nije bilo ekskluzivnosti strogoga života islamske obitelji. 

U vrijeme turske uprave velik je broj Hrvata-muslimana do- 
sizao visoke časti u carstvu, tako da se medju imenima kojima se 
i danas diči turska povijest nalaze i mnoga imena hrvatskih veli- 
kana. Medju tim dostojanstvenicima povijest spominje 24 vezira 
iz hrvatskih krajeva. Medju tim imenima poznat je Mahmud-paša 

Hrvat, koji je bio miljenik sultana Mehmeda, Davut-paša Bogo- 
jevič, Ahmed-paša Hercegović, Sinan-paša Borovinić, Rustem- 
paša Hrvat, Mehmed-paša Sokolović, jedan od najsposobnijih 
vezira u turskoj povijesti; Sijavuš-paša Hrvat, Murat-paša Hrvat, 
Dilaver-paša Hrvat, Ishak-paša Gazi, Jakub-paša Hadun, Jakub- 
paša Bošnjak, Salih-paša Nevesinjac, Sulejman-paša Prijepoljac 
i mnogi ini (vidi Safvet Bašagić: Znameniti Hrvati, Bošnjaci i Her- 
cegovci u turskoj carevini). 


BOSNA I HERCEGOVINA U SVIJETLU HRVATSKOG 
NARODNOG PREPORODA 


Veliki pokreti u Europi u drugoj polovini 18. i u početku 
19. stoljeća radjaju težnju habsburške vladalačke kuće za uvo- 
djenjem jedinstvene uprave i jedinstvenog jezika u cijelome car- 
stvu. Taj se pokušaj sukobio s otporom pokrajina carstva, medju 
kojima i Hrvatske, u kojoj se stvara pokret za kulturno i političko 
okupljanje svih Hrvata. Taj je pokret zahvatio kako Hrvate ka- 
tolike, tako i muslimane, čiji preporoditelji (Janko Drašković, 
Ljudevit Gaj i dr.), nisu zaboravili Bosnu koja se nalazila pod 
turskom upravom. Hrvatski narodni preporod uskoro je prerastao 
u preporod Južnih Slavena, uzevši naziv Ilirski pokret, prema 
uvriježenom načinu stranaca nazivanja Hrvata Ilirima. Pokret je 
naišao na velik odaziv u Bosni, a na slab odaziv medju Srbima, 
Slovencima i Bugarima. Pokret je bio zabranjen zbog naziranja 
opasnog Panslavizma, ali niti kasniji Strossmayerov pokušaj oživ- 
ljavanja pokreta pod jugoslavenskim imenom nije naišao na odjek 
kod Srba i Slovenaca. Srbi su bili protivni kako ilirstvu, tako i 
Strossmayerovu jugoslavenstvu, jer su uspješni srpski ustanci 
oživljavali mogućnost obnavljanja Dušanova carstva, s idejom o 
ujedinjavanju svih Južnih Slavena pod srpskom upravom, u čemu 
sa bili podupirani od nekih slavista toga vremena. Ideje nisu 
ostale bez djela i te su težnje dobile formu u „Načertaniju” Ilije 
Garašanina 1844., u vrijeme kneza Aleksandra Karadjordjevića. 
Ideja velikosrpstva, data u „Nečertaniju”, išla je tako daleko, da 
se upotrebljavala terminilogija o ,,Srbima zapadnog i istočnog 
veroispovedanija". Vuk Stefanović Karadžić ide čak tako daleko, 
da Hrvatima smatra samo čakavce i kajkavce u županiji zagre- 
bačkoj, varaždinskoj i križevačkoj, dok su Bosna i Hercegovina, 
Banat, Bačka, Srijem, Slavonija, Dalmacija, Lika i Krbava — 
srpske pokrajine. 

Te su koncepcije s jasnom pozadinom naišle na otpor hrvat- 
skih suvremenika, posebno Ante Starčevića, koji je u nizu govora 
i članaka razotkrio Karadžićeve tendencije, kao i tenđencije svih 

onih koji ga potpomažu, i sažeo ih je u načelu „Hrvatska 
Hrvatom”. 

Tendencija srpske propagande u polovini 19. stolječa bila 
je ujediniti Bosnu sa Srbijom, a Hercegovinu s Crnom Gorom. 
Pravoslavni Srbi su se pridružili Hercegovačkom ustanku, koji je 
bio podignut od strane Hrvata, i tražili su, suprotno zahtjevu 
Hrvata, ujedinjenje Bosne i Hercegovine sa Srbijom i Crnom 
Gorom. Hercegovački su katolici, medjutim, uputili službeni pro- 
glas Visokoj Porti i europskim državama, da ne žele ujedinjenje 
sa Srbijom. 

Rat Srbije i Crne Gore s Turskom 1875., a zatim Rusko- 
turski rat 1877., doveli su do Berlinskog kongresa, koji je 1878. 
donio na prijedlog Engleske odluku, da se Bosna i Hercegovina 
pripoje Austro-Ugarskoj, što je bio i zahtjev početka Hercegovač- 
kog ustanka. Iste godine Austro-Ugarska izvršila je aneksiju 
Bosne i Hercegovine. 


POSTOJI LI SVIJEST O HRVATSKOJ PRIPADNOSTI 
U MUSLIMANA BOSNE I HERCEGOVINE 


Unatoč privilegijama, koje je Srpska pravoslavna Crkva uži- 
vala u Osmanlijskom carstvu, trajno prisutna tradicionalna ne- 
snošljivost Srba prema svemu što je vezano za mučne uspomene 
iz doba turske uprave, zahvaćala je sve što je u vezi ne samo s 
Turskom, nego i s Islamom u širem pojmu riječi. Ta se mržnja 
trajno ispoljavala u početku oslobodjenja Srbije, nad musliman- 
skim stanovništvom Srbije, a kasnije zahvaćujući i muslimane 
Bosne i Hercegovine u vrijeme kada su povijesne prilike rodile 
srpsku težnju dominacije nad tim tradicionalno hrvatskim kra- 
jevima. 

Stvaranje „Krvave Krajine" 1804. i pokolji dahija, u koje 
su bili uključeni i mnogi nedužni muslimani, a ne samo oni koji 
su bili u vezi s omrznutim dahijama, a zatim borbe u srpskim 
ustancima stvarale su atmosferu konačno dočekane osvete i u 
tim danima ranog devetnaestog stoljeća ne može se govoriti o 
prisutnosti viteškog momenta od strane Srba prema muslimanima. 
Treba se razumijeti mnoge pojedinosti iz toga doba, jer je ojadjeni 
srpski narod imao dosta razloga za obračun s dahijama i tiranijom, 
koja je uvedena u Srbiju u vrijeme njihove vladavine, koja je bila 
osudjena i od strane Porte, ali nisu svi oni koji su nepravedno bili 
sasječeni imali drugog „grijeha” prema tome narodu osim pri- 
padnosti muslimanskoj vjeri. Trajna težnja za osvetom Kosova 
postojala je još od prvih dana oslobodjenja Srbije, i traje još i 
danas, a bila je razlogom da su muslimani ne samo Srbije nego 

i ostalih krajeva, koji su naseljeni muslimanskim stanovništvom, 
imali dovoljno prilika na djelu vidjeti zavjetnu mržnju Srba protiv 
Islama. Ugovorom u Drinopolju, koji je bio potpisan izmedju 
Rusije i Turske, muslimani su morali napustiti Srbiju. To se 
stanovništvo naselilo u istočnu Bosnu u dolini rijeke Drine. Ši- 
renje Srbije pojačavalo je te progone, i muslimansko stanovništvo 
Bosne i Hercegovine nužno je upiralo svoj pogled prema Austriji 
i Hrvatskoj. Sam je Husein-beg Gradaščević našao utočišta u 
slobodnoj Hrvatskoj nakon svoga neuspjelog ustanka. 

Hrvatski narodni preporod, te ilirski i jugoslavenski pokret 
koji su u 19. stoljeću podigli nacionalnu gordost Hrvatske imali 
su u svome programu kao važnu komponentu nužnost konačnog 
pripajanja Bosne i Hercegovine svojoj iskonskoj matici, sa zajed- 
ničkim jezikom koji bi bio štokavski jezik Hercegovine. 

Te su ideje nalazile odjek ne samo medju katoličkim, nego 
i medju muslimanskim stanovništvom Bosne i Hercegovine. Ti 
su dogodjaji, medjutim, bili pomno praćeni i od strane veliko- 
srpskih krugova, koji su imali kao vitalnu zadaću anektiranje 
Bosne i Hercegovine Srbiji i Crnoj Gori. Srpski interesi za po- 
dručje Bosne i Hercegovine nisu, medjutim, imali mogućnost po- 
pularnosti na tlu same Bosne i Hercegovine, čije je stanovništvo 
tradicionalno svjedočilo inkompatibilnost srpskog i muslimanskog 
elementa. Povijesni motivi svakako nisu postojali u težnji Srbije 
prema Bosni i kazuju suprotno, u nizu vjerodostojnih primjera. 
Hrvatska misao tinjala je u Bosni i u vrijeme turske uprave. 
Mnoge su stare i časne muslimanske obitelji čuvale i štovale 
žrvatsku zastavu kao obiteljsku dragocjenost; brojne su džamije 
Bosne i Hercegovine bile ukrašene hrvatskom trobojnicom (vidi 
Mandić, 1963.), a Ali-Paša Rizvanbegović ratovao je pod hrvat- 
skom zastavom. Sjeverozapadni dio Bosne (Krajina) nazivao se 
sve do dolaska Austrije turskom Hrvatskom. 


Turska uprava u Sarajevu naziva bosanski jezik hrvatskim 
1576.), a hrvatski jezik bio je drugi diplomatski jezik na dvoru 
Turske carevine. Hrvatsko osjećanje Omer-paše Latasa bilo je 
“pomenuto u pismu LF. Jukića Ljudevitu Gaju (1850.), u kome 
spominje počast, koju je Omer-paša ukazivao banu Jelačiću, ša- 


ći mu Fazli-pašu s izrazima svojega štovanja. Niz je drugih 
razloga, prvenstveno klasične i neizbrisive nepodnošljivosti izmedju 
srba i muslimana, što su muslimani Bosne i Hercegovine bili 
daleko skloniji prihvatiti manje od dva zla i prikloniti se radije 


cegovine. 
Činjenica da muslimani Bosne i Hercegovine dugo vremena 

pripadnosti ima svoj korijen u čimbeniku naobrazbe stanovništva, 
koja je bila suprimirana, i to s jasnom tendencijom, da se musli- 
manima onemoguči visoko školovanje. Ta je tendencija bila 
realno prisutna u vremenu od pokreta medju stanovništvom da- 
našnje Jugoslavije za odbacivanjem utjecaja tudjinaca i samo- 
stalnošču. Čim su muslimanski intelektualci imali prilike zboriti 
u ime svojega naroda, bila je jasna orijentacija muslimana Bosne 
i Hercegovine. Činjenica je, medjutim, da takovi stavovi nisu imali 
uvijek jednaki odjek kod muslimana, jer je pojam hrvatske pri- 
padnosti bio vezan uz pojam koji je krivo srastao s pojmom 
Hrvat, a to je pripadnost Rimokatoličkoj Crkvi, koja je u 
povijesti imala jednako neprijateljski stav prema širenju Islama, 
kao što su ga imali i Srbi prema turskoj okupaciji. Stoga je ra- 
zumljivo oklijevanje muslimana za izjašnjavanje Hrvatima, jer 
je povijest bila pisana krvavim slovima na granici katoličke Hr- 
vatske prema Bosni i Hercegovini. Ta je vjerska podvojenosi 
bila uzrokom, da su muslimani radije ostajali na neutralnim po- 
zicijama u vezi s nacionalnim momentom, jer se steklo uvjerenje 
da su muslimani u mogućnosti da budu izigrani jednako od sirane 
Hrvatske kao i od strane Srbije. Takovi stavovi nisu bili gušeni 
niti u samom hrvatskom katoličkom žiteljstvu, u kojemu je pojam 
muslimana dugo vremena krivo tumačen i prema kome je umjetno 
održavana atmosfera udaljenosti. Muslimani nisu imali osjećaj 
pravoga mjesta, zahvaljujući kratkovidnosti onih Hrvata, koji su 
poistovjećivali pripadnost rimskoj Crkvi s pripadnošću hrvatskom 
narodu. Energičan borac protiv tih vitalno opasnih stavova za 
budućnost hrvatskih muslimana u Bosni i Hercegovini bio je sam 
Ante Starčević, koji je bio borac za stavljanje muslimana na 
mjesto koje im pripada, priznavajući im kvalitet najstarijeg i 
najčišćeg plemstva Hrvatske. 

Zadaća raščišćavanja pojma vjere i pojma nacionalnosti 
pripala je intelektualcima Bosne i Hercegovine, koji su, u prvome 
redu preko pera književnika muslimana, kao i preko časopisa 
Behar (Sarajevo 1900.-1910.) i Biser (Mostar 1912.-1918.) doveli 
do širenja pokreta hrvatske misli medju muslimanima. Bio je niz 
drugih časopisa, kao Gajret, Muslimanska Svijest, Narodna uz- 
danica i dr., koji su njegovali hrvatsku nacionalnu svijest musli- 
mana, a medju imenima koja su ostala u povijesti tih pokreta, 
vrijedna su spomena: kao Osman Hadžić, Hamid Džinić, Safvet- 
beg Bašagić, Ekrem Mulabdić, časni poglavar Reis-ul-ulema 
Džemaludin Čaušević, Halidbeg Hrasnica, Musa Ćazim Čatić, 
Džafer-beg Kulenović, Hamdija Kreševljaković i mnogi drugi. 
O jasnoj hrvatskoj orijentaciji muslimana Bosne i Hercegovine 
govori i sim Svetozar Pribićević, u svome djelu „Diktatura kralja 

Aleksandra”, u kome, medju ostalim, jasno navodi istovjetnost 
bosansko-hercegovačkih muslimana s ostalim Hrvatima. 

Unatoč prosvjetiteljskim stavovima koji su jednako održavali 
ideju Hrvatstva, kako dolazeći od strane katoličkog, tako i od 
muslimanskog stanovništva Bosne i Hrvatske, još je i danas os- 
talo dosta negativnih stavova od strane hrvatskog katoličkog 
stanovništva o mjestu muslimana u hrvatskoj zajednici. Ti sta- 
vovi koji se u pravilu zasnivaju na vjerskom momentu, toliko 
su štetni i negativni, da o njihovom energičnom likvidiranju u 
mnogome ovisi i pitanje nacionalnog opredjeljenja muslimana 
Bosne i Hercegovine. 


POKUŠAJI STVARANJA BOSANSKE NARODNOSTI 
I MUSLIMANSKE ETNIČKE PRIPADNOSTI 


Ideja stvaranja bosanske narodnosti o kojoj se govori u novije 
vrijeme i nije tako nova. Te su ideje imale svoj temelj još u 
politici Austro-Ugarske, kojoj je smetala ideja ujedinjenja Bosne 
i Hercegovine s matičnom Hrvatskom. Ideja bosanske nacional- 
nosti bila je posebno zagovarana od Kallaya i grofa Bilinskog, 
koji su u toj podijeljenosti gajili ideje trajne aneksije Bosne i 
Hercegovine Madjarskoj, odnosno Austriji. Hrvatski Sabor je 
tražio u Zagrebu još 1878. od kralja Hrvatske Franje Josipa, da 
se Bosna priključi Hrvatskoj, što je Franjo Josip odbio i raspustio 
< Sabor, s motivacijom da je prekoračio svoje kompetencije. 

Austrija je sistematski radila na uništenju hrvatske misli u 
Bosni i Hercegovini, lukavom politikom uvodjenja ,,bosanskog 
jezika", favorizirajući nepismenost i zaostalost muslimanskoga 
sanovništva u isto vrijeme sa svojom nazovi prosvjetiteljskom 
slogom, koja bi, prema njihovoj propagandi, imala poboljšati 
stanje u Bosni uvodjenjem samostalnosti u toj pokrajini. S druge 
«rane, austrijska je uprava pomagala Srbe u Bosni i Hercegovini, 
2 ćemu su posebno aktivnu ulogu imali Kallay i Burian u raz- 
doblju od 1883. do 1911., u isto vrijeme, kada je Khuen Heder- 
vary nastojao ugušiti budjenje hrvatske misli u vrijeme svojega 
hanovanja u Hrvatskoj od 1882. do 1903. Hedervary je jednako 
spotrebljavao pomoć Srba za slabljenje Hrvata, pomažući širenje 
pravoslavlja u Hrvatskoj, na jednak način na koji je, prema upu- 
tma iz Pešte, činio i Kallay u Bosni. To je urodilo jačanjem 
srpstva u Bosni, kao potencijalnog oružja protiv jedinstva Bosne 

Hercegovine i Hrvatske. 

Ta se politika nije ograničila samo na jačanje pravoslavlja, 
zego i na muslimane Bosne i Hercegovine, koji su se prema 
.Načertaniju“ Ilije Garašanina trebali pridobiti za srpske težnje 

u Bosni i Hercegovini. U tome se dijelom i uspjelo, nakon nepri- 
hvaćanja muslimanskog žiteljstva Bosne i Hercegovine, da se 
slože s aneksijom Bosne Austro-Ugarskoj nakon Berlinskog kon- 
gresa. Te nakane muslimana suprotstavljanju aneksiji bile su 
pomagane od strane Srbije. Nakon što je aneksija bila izvršena 
protivno tim težnjama, austrijska je vlast okrutno obračunala s 
muslimanima, koji su se protivili pripajanju Bosne i Hercegovine 
Austriji. Nakon Hercegovačkog ustanka protiv službe u austrijskoj 
vojsci (1881.), Srbi su ponovo pokušali suradnju s muslimanima, 
što su, uostalom, pokušavali i u nekoliko kasnijih navrata, pri- 
kazujući se zaštitnicima Islama protiv opasnosti od Hrvata-kato- 
lika. Ta su nastojanja prikazana u svijetlu dogodjaja kasnije po- 
vijesti kao taktički potez protiv širenja hrvatske misli medju 
muslimanima, čija je pozadina bila likvidacija što je muslimansko 
i trajno zaposjednuće Bosne i Hercegovine srpskim stanovništvom. 

Ti su pokušaji, medjutim, u pravilu završavali neuspjehom, 
jer su muslimani shvatili pozadinu ,,skrbi“ Srbije za Islam. Pod 
propagandom opasnosti za vjeru pred utjecajem katoličke Austrije 
i Hrvatske, Srbi su potpomagali iseljavanje muslimana iz Bosne 
i Hercegovine u Tursku, da bi kupovali u bescijenje njihove 
zemlje naseljavajući srpsko stanovništvo. 

Tendencije srbizacije Bosne i Hercegovine uzele su toliko 
maha nakon Prvog svjetskog rata, da se pojam muslimana Hrvata 
smatrao opasnim za onoga tko bi se njime deklarirao. Ta se 
tendencija silno povećala nakon Drugog svjetskog rata, kada su 
se gotovo svi muslimani izjasnili kao neopredijeljeni. Duboke mo- 
tive toga fenomena bilo bi nužno analizirati posebnom studijom, 
ali se mogu razumjeti pomnim praćenjem metodičnog rada Ko- 
munističke partije Jugoslavije na oživljavanju starih, uvijek pri- 
sutnih srpskih hegemonističkih ideja, koje su održavane na tajni 
način u novoj Jugoslaviji, čije partijsko rukovodstvo čine uglav- 
nom Srbi. Pod njihovom je propagandom pojam Hrvata bio, a 
još je često i danas, poistovjećivan s pojmom o ubojicama, na- 
rodnim neprijateljima, ustašama, fašistima, suradnicima okupatora 
i slično. Ta propaganda nije niti izdaleka toliko primjenjivana na 
Srbe, koji su se borili protiv komunističke Jugoslavije, niti su 
u njoj našli mjesta zločini četnika, bar ne u onoj mjeri, u kojoj 
se može govoriti neutralnom znanstvenom usporedbom promatra- 
njem tijeka novije povijesti. 

Ta je situacija srbiziranja Jugoslavije pod maskom Komu- 
nističke partije najsnažnije ostala prisutna u Bosni i Hercegovini, 
u kojoj je utjecaj i teror Srba uzeo toliko maha, da ne samo 
zaposlenje i društveni položaj, nego čak i sloboda, pa i život, 

nisu bili sigurni onima koji bi se smjelo deklarirali Hrvatima, 
posebno ako su pripadnici muslimanske vjeroispovijesti. Izjašnja- 
vanje muslimana Bosne i Hercegovine neopredijeljenima, značilo 
je u godinama poslijeratnog terora nad Hrvatima tek izjašnjavanje 
muslimana da ne pripadaju srpskoj nacionalnosti. Neki su mus- 
limani, koji su bili posebnog karaktera, prihvačali srpsku narod- 
nost, ali takovih je bilo malo, i stav ostalih muslimana prema 
takovim muslimanskim neprijateljima jasan je u svakodnevnom 
životu, u kome ima mnogo primjera o preziru prema takovim 
izdajnicima i slabićima, koji su prodali čast za društveni položaj. 

Mnogi su od tih prijašnjih muslimana u novije vrijeme po- 
čeli razumijevati učinjenu pogrješku, ali se prezir ne može iz- 
brisati niti novijim prihvaćanjem umjetno stvarane muslimanske 
pripadnosti. Ti su primjeri, medjutim, beznačajni po svojoj 
malobrojnosti. Muslimansko stanovništvo Bosne i Hercegovine 
do te je mjere uspjelo sagledati igre koje se vrše oko muslimana, 
da su tendencije stvaranja posebne narodnosti, koliko god bile 
podupirane širokom akcijom Komunističke partije i brojnim 
prigodno stvorenim djelima i raspravama, jasne i jednostavne 
u svojoj providnosti, jer je iza stvaranja te umjetne narodnosti 
još uvijek prisutna stvarnost u Bosni i Hercegovini, koja je u znaku 
srpske uprave i srpskoga jezika, kojim je uništen čisti i lijepi 
hrvatski govor bosansko-hercegovačkih muslimana. Na njegovo 
mjesto došao je jezik kojim se danas služi Bosna i Hercegovina, 
a koji ne treba zasebnoga komentara. Dovoljno je tek pročitati 
bilo koju publikaciju, objavljenu u Sarajevu ili u bilo kome dijelu 
Bosne, ili pogledati jezik sarajevskih novina, pa da se vidi po- 
zadina potpomaganja stvaranja zasebne nacionalnosti muslimana 
Bosne i Hercegovine. To nije ostalo samo u planu rada od 
komunističke Jugoslavije naovamo, jer je zavjetna težnja Srba 
od davnine bila borba protiv muslimana svim mogućim sredstvima, 
koja je dosegla kulminaciju vještine u novijim danima sakrivanja 
Eh ideja iza crvene zastave Komunističke partije. 

O pozadini trajne težnje Srba za dominacijom u Bosni i za 
mwaranjem „srpske Bosne" bez muslimanskog stanovništva kazu- 
ya mnogi primjeri iz povijesti. Srpski ministar Blaznavac izjavio je 
= svome razgovoru s franjevcem Antom Kneževićem 1875., da 
zeka se muslimani sele ili krste, u protivnom da će biti 

posečeni”, što je naišlo na osudu Kneževića i na gnušanje 
icm je komentirao tu Blaznavčevu izjavu. Jednako je značajna 


*) Vidi: Ivan Meštrović, Uspomene na političke ljude i dogodjaje, 
ixi Knjižnice Hrvatske revije, Bs. As. Aires, 1961. 

odbora u Cannesu 1917., koju je dao u prisutnosti hrvatskih 
članova Jugoslavenskog odbora, a kojom je izjasnio stav Srbije 
prema muslimanima, koji je bio jednak prije spomenutom stavu. 
Te su se ideje ostvarile u pokoljima izvršenima od strane 
srpskih i crnogorskih četnika nad nedužnim muslimanskim sta- 
novništvom Bosne i Hercegovine, posebno u području istočne 
Bosne, o čemu je sačuvan potresan dokumentacijski materijal, 
koji nije dostupan javnosti u komunističkoj Jugoslaviji, s obzirom 
da srbokomunistima nije bilo u interesu sjećati ili upoznavati 
narod sa zločinima nad muslimanima Bosne i Hercegovine, s 
obzirom da njihov rad u Bosni i Hercegovini još nije završen. 
Četnički zločini nad muslimanima izvršeni su u skladu s 
odobrenjem srpske izbjegličke vlade u Londonu i bili su sastavni 
dio programa srpske borbe. Nema načina da se opišu strahote 
tih zločina, posebno u kotarevima Čajniče, Foča, Rogatica, Više- 
grad. Postoje sačuvani autentični izvještaji četničkih oficira, 
upućenih Vrhovnoj komandi i Draži Mihajloviću, o monstruozno 
preciznim pojedinostima likvidacije stanovništva Bosne i Herce- 
govine, u kojima se s neljudski ciničnom pedantnošću navodi broj 
žrtava i način na koji su likvidirane. Tragovi tih zločina još i 
danas postoje neizbrisani u okrnjenim porodicama muslimanskog 
stanovništva istočne Bosne i drugih krajeva, i svi oni muslimani 
koji su se iselili iz tih krajeva, a sada žive u drugim krajevima 
Bosne i Hrvatske, živi su svjedoci strahota koje su bile počinjene 
nad članovima njihovih obitelji. Drugi svjetski rat definitivno 
je uništio svaku i najmanju nit, koja bi eventualno mogla pove- 
zivati Srbe i muslimane u budućnosti. Zločini žive i ne zaborav- 
ljaju se; dok je zadnjeg muslimana u Bosni i Hercegovini, 
prenosit će se živi i sačuvani s koljena na koljeno, kao sjećanje 
na iskonsko neprijateljstvo Srbije prema svemu što je musli- 
mansko i — što je još gore — ujedno i hrvatsko. Nema načina 
da se Srbija bilo kada ponovo pojavi pred muslimanima u ulozi 
mirotvorca. 


LICE I NALIČJE POLITIKE KOMUNISTIČKE 
JUGOSLAVIJE PREMA MUSLIMANIMA 
U BOSNI I HERCEGOVINI 


U prvim godinama nakon Drugog svjetskog rata bila je već 
od samog početka jasna politika beogradske vlade o stvaranju 
jakog antihrvatskog pokreta u Bosni i Hercegovini. Ta se politika 
zarana stala provoditi naseljavanjem Srba u Bosnu i Hercegovinu, 
s upravnim funkcijama i vlašću, koji su od početka imali zadaću 
onemogućavanja svih onih, koji nisu bili u skladu s novim ten- 

dencijama antihrvatske misli, koja je bila zaodjenuta u ruho 
sječanja na ustaštvo. Posebnu su ulogu u pomaganju tih došljaka 
imali muslimani, koji su prihvatili kompromis za date im privilegije 
od strane vlade i koji su pomagali stvaranje mita o posebnosti 
Bosne i Hercegovine, koja nema ničega zajedničkog s fašističkim 
teorijama o njezinom hrvatskom podrijetlu. Ta je politika vršena 
na način koji zaslužuje svaku pažnju po beskrupuloznosti koja 
je dovedena do savršenstva. Ta se politika stvarala na način da 
je obećavala i još i danas obećava samostalnu Bosnu, muslimansku 
narodnost i druge pogodnosti. Činjenica je, medjutim, da te sve 
ideje dolaze ne od strane samih muslimana, koji su od rata do 
naših dana bili naučeni služiti s pokornošću, jer su pale i pre- 
velike žrtve, a da ih ne bi naučile šutnji, nego od strane Beograda, 
koji nakon novije povijesti ponovno radja ulogu prijatelja, miro- 
tvorca i prosvjetitelja. Svakom je, medjutim, tko i malo poznaje 
rezultate toga rada, jasna politika koja je iza njega sakrivena, jer 
je već i previše dokaza u svakodnevnom životu Bosne i Herce- 
zovine koji kazuju o pozadini toga rada. 

Shodno temeljito razradjenoj politici o potrebi rada medju 
muslimanima preko samih muslimana, stvoren je odredjeni broj 
misionara" za širenje tih ideja, medju kojima imade i nekoliko 
imena koja su vrijedna svake pažnje, jer ih njihova djela kvali- 
Sciraju znanstvenim radnicima, usmjerenima na studij posebnosti 
muslimana Bosne i Hercegovine u povijesnom i etničkom po- 
dedu. Djela nekih od tih autora plod su dugotrajnog studijskog 
rada i često su izvrsno dokumentirana velikim brojem znanstve- 
aih radova, ali u pravilu su pisana na način svojstven komu- 
astīčkim piscima, a taj je nedovoljna analiza ili neadekvatno 
razmatranje suprotnih stavova onih djela koja su navedena u 
ziihovim bibliografskim podatcima. Vrijedna je pažnje činjeni- 
za. da je medju nekima od tih autora iskristaliziran dio onih koji 
se u tome radu doista počeli vjerovati u posebnost bosansko- 
*ercegovačkih muslimana, pa u tome svijetlu jednako kritički 
postupaju kako s Hrvatima tako i sa Srbima, komentirajući 
zphove argumente o muslimanima Bosne i Hercegovine s obzi- 
som na njihovo podrijetlo. 


Atif Purivatra u knjizi „Nacionalni i politički razvitak mu- 
slimana", jednako je beskompromisan u svojim stavovima protiv 
tako srpskih tako i hrvatskih autora o pretenzijama na Bosnu i 
Hercegovinu, dajući muslimanima naslov posebne etničke skupine, 
Āčentifikujuči se kao poseban, pa donekle i samostalan etnički 
subjekt”. Neovisno o izvrsnom poznavanju materije i velikoj bi- 
vBografiji, to se djelo može primiti s dosta zamjerki, jer nema 

dostatne znanstvene kritičnosti i uzima iz citiranih djela tek one 
stavke koje služe kao doprinos postavljenim tezama od strane 
autora. Komentirajući ideje o hrvatskom podrijetlu muslimana, 
autor navodi i uvaženog povjesničara D. Mandića, nazivajući 
njegove dokaze nedovoljno argumentiranima, ne ulazeći u analizu 
bilo kojeg od tih nedovoljno argumentiranih dokaza, koje D. 
Mandić navodi napretek u svojim studioznim raspravama o Bosni 
i Hercegovini i podrijetlu stanovništva tih pokrajina. Jezik kojim 
je ta knjiga pisana takodjer dovoljno govori i sm je sebi dovoljan 
komentar. 


Autor, medjutim, navodi i zapažanja koja su dostojna pažnje, 
a ta su sadržana u podatcima da je pitanje muslimana namjerno 
zanemareno, kako od strane srpskih, tako i hrvatskih autora 
novijeg vremena. Ignoriranje muslimana s jedne ili druge strane 
svakako će imati svoju reperkusiju u opredjeljenju muslimana 
novostvorenoj narodnosti, jer na pr. „Enciklopedija Jugoslavije" 
nema uvrštenog ni pojma muslimana, što sigurno ne će imati 
pozitivan odjek medju muslimanima, kojima se niti danas ne 
pridaje dovoljna pažnja i pomaže se ideja o njihovoj etničkoj 
posebnosti. 


Utjecaj propagandističkog obavještavanja javnosti, kako Ju- 
goslavije tako i drugih zemalja, koji je plod politike uskraćivanja 
hrvatskog podrijetla muslimana Bosne i Hercegovine, jasan je i 
u mnogim djelima stranih izdavačkih kuća. Tako Muriel Heppel 
u svojoj knjizi , Yugoslavia" (London 1961.), stoji na izrazito 
antihrvatskim tendencijama, spominjući pretjerane hrvatske am- 
bicije za svoj teritorij. Tome se, medjutim, nije čuditi, ako se 
ima na umu da su diplomatski, kulturni i ekonomski predstavnici 
Jugoslavije u pravilu oni kojima je antihrvatska politika bila 
preporukom za njihove položaje. Ipak u toj knjizi autorica nije 
mogla izbjeći podatak da je muslimansko stanovništvo, koje čini 
12% ukupne populacije, bilo mahom na strani Nezavisne Države 
Hrvatske. Neovisno o povijesnoj analizi prijašnjih razdoblja, taj 
navod britanske autorice jasno kazuje, kako nije bilo suradnje 
izmedju muslimana i Srba do vremena kada su muslimani pri- 
stupali komunističkoj vojsci, ali tih je slučajeva bilo malo u 
usporedbi s ostalim muslimanskim vojnicima u Drugom svjetskom 
ratu. 


Engleski povjesničar H.C. Darby ide čak tako daleko u 
svojoj površnoj ili nedobronamjernoj informiranosti, da ne samo 
povijest Bosne i Hercegovine, nego i povijest Dalmacije razmatra 
zasebno od povijesti Hrvatske. 

Unatoč jasnim povijesnim izvorima o podrijetlu muslimana, 
činjenica je, medjutim, da su muslimani Bosne i Hercegovine 
imali dosta razloga u povijesti biti sumnjičavi ne samo prema 
Srbima, nego i prema Hrvatima nemuslimanima. ,,Predzidje krš- 
čanstva” u tome je odigralo svoju ulogu i ta je podvojenost, koja 
je stvorena drugom vjerom, i danas u uspomeni muslimana kao 
razlog za rezerviranost, jer se neovisno o bogatstvu muslimanskog 
naslijedja gotovo nikakva pažnja nije posvetila registriranju i ga- 
jenju muslimanskih običaja, znanstvenog, kulturnog i drugih do- 
prinosa muslimanskog stanovništva povijesti Hrvata, a u novije 
vrijeme jednaka je šutnja i nove Jugoslavije prema muslimanskom 
doprinosu. To dakako, ne može stvoriti veliki interes muslimana 
za zajednice koje ih nedostatno priznaju, i na tome se problemu 
imademo zamisliti, jer o njemu ovisi i prihvaćanje povijesnih 
istina muslimana o vlastitome podrijetlu i pripadnosti. Zanema- 
rivanje toga pitanja imat će trajne a možda i nepopravljive po- 
sljedice za pitanje ujedinjenja razdvojenih dijelova hrvatskog 
naroda. 

Ne smije se, medjutim, postupati nepravedno u tim ocjenama 
šutnje prema muslimanima i teretiti tim sumnjičenjem cijeli hr- 
vatski intelektualni svijet. Ima pristupa popravljanju tih po- 
grješaka, ali ti su pristupi vezani mahom na dalekovidnije hrvatske 
radnike, koji su u stanju ocijeniti važnost toga pitanja. A stavovi 
hrvatskih znanstvenika još su uvijek daleko skloniji muslimanima 
od istih takovih razmatranja od strane Srba. Tako na pr. Milenko 
Filipović (1959.) navodi potpuno izostajanje svijesti o nacionalnoj 
pripadnosti medju tzv. „srpskohrvatskim muhamedancima”. Taj 
zutor koji je i bez tih svojih stavova poznat po svojim nacionalis- 
učkim stavovima u vezi s pitanjem Srbije, često niti ne zazire 
od izostavljanja pojma Bosne i Hercegovine, zamjenjujući stanov- 
atvo tih krajeva izrazom ,,Muhamedanci srpske i hrvatske na- 
aonalnosti”. Njima on pripisuje ubrzavanje procesa nacionalnog 
opredjeljenja, bez analize povijesnih podataka i s jasnom ten- 
dencijom jednakog davanja mogućnosti izjašnjavanju muslimana 
z2 srpsku narodnost. 


A. Purivatra navodi i drugi primjer, koji je dostojan svakog 
žaljenja i osude, a to je izostavljanje pojma muslimana u ,,Enci- 
klopediji Jugoslavije", u čijem su stvaranju velikim dijelom radili 
vatski znanstveni radnici. Tu nema niti traga doprinosu mus- 
zmana kulturi Južnih Slavena, što, dakako, ne može rezultirati 
šobrohotnom primanju toga problema od strane muslimana. Pu- 
zmvatra citira i druge službene izvore Jugoslavije, kao što je 
publikacija Saveznog Sekretarijata za informacije (ABC- Činjenice 

o Jugoslaviji), u kojoj je odsutan pojam muslimana. Autori te 
edicije ipak nisu zaboravili unijeti jedan krivi podatak koji 
pripisuju povijesti, a taj je, da je Bosna u Srednjem vijeku bila 
dio srpske države. O naučnoj osnovanosti toga stava može kazati 
dovoljno svaki priručnik povijesti Južnih Slavena, a publikacija 
ilustrira tko stoji iza te edicije, koja je službeno odobrena kao 
informativni materijal o Jugoslaviji. 

Stojeći na pozicijama favoriziranja etničke pripadnosti mu- 
slimana posebnoj grupi Južnih Slavena, Purivatra tek površno 
i letimično spominje vrijeme mogućeg radjanja te etničke po- 
sebnosti. Specifičnost razvitka Bosne i Hercegovine počinje u 
15. stoljeću, a traje pod neprekinutim utjecajem izvora nove 
kulture, koja je adaptirana zahtjevima i obogaćena duhom Sla- 
vena, do 19. stoljeća, kada je i taj matični utjecaj istočne kulture 
prestao i ustupio mjesto nizu različitih utjecaja drugog podrijetla 
i značaja. U vrijeme kada su hrvatska plemena naselila Bosnu, 
prorok Islama tek je propovijedao Islam arapskim plemenima 
u Hedžasu. U to je vrijeme u Bosni već postojala naseobina 
Hrvata sa starom plemenskom organizacijom i vladarima iz stare 
vladalačke kuće. Autor nije našao vrijednim analizirati strukturu 
toga osebujnog i etnički posebnog stanovništva u toku 8 stoljeća 
od dolaska Hrvata do islamizacije Bosne. Nisu li ti stanovnici 
bili etnička posebnost i u vrijeme heretičkih pokreta u tim kra- 
jevima, kao i vrijeme velike države i moćnih vladara. Može 
se svakako prihvatiti stav Purivatre, da je islamizacija stvorila 
definitivnu posebnost muslimana Bosne i Hercegovine. Ta se 
posebnost, medjutim, stvorila na jednoj naslijedjenoj osnovi, a 
naslijedje je hrvatsko. O tome svjedoči jezik, koji je sačuvan u 
ekskluzivnoj strukturi muslimanske porodice, kao i mnogi podatci 
iz narodnog naslijedja, kako lirskih, tako i epskolirskih pjesama, 
pa i narodnih epova iz muslimanskog ciklusa. Valja spomenuti 
stihove koje je napisao sarajevski pjesnik, muslimanski redovnik, 
šejh Ahmed Kaimija: 


Oj Hrvati čujte me i počujte me 

Islamu se prignite, Allahu se dignite... 

O naslijedju koje je zasnovano na hrvatskoj tradicionalnoj 
osnovi, ima mnogo dokumenata i nije ih moguće razmotriti na 
ovome mjestu. O njima je solidan izvor medju inima djelo D. 
Mandića: Etnička povijest Bosne i Hercegovine. 

Taj podatak o posebnosti novonastale kulture i etničke po- 
sebnosti od odredjenog vremena nije medjutim bio dovoljan 
izazov Hrvatima nemuslimanima da se upuste u šire razmatranje 
pitanja toga integralnog dijela hrvatske kulturne baštine, možda 

iz razloga što su Hrvati-katolici još uvijek u snu povijesne ne- 
logičnosti, koja je bila podupirana od onih koji su od toga 
imali interesa, da je pojam Hrvat ujedno i nužno pojam katolik. 
Zapostavljanje Bosne i Hercegovine koja je prihvatila krivu vjeru 
prema definicijama Rima i podcijenjivanje muslimanskih Hrvata 
koje je rezultat trajnih povijesnih zabluda, niti je nova niti ogra- 
ničena pojava. 

Ivan Mužić, u svojoj knjizi „Razmatranja o povijesti Hr- 
vata", Split 1963., pravednim gnjevom usmjerava svoju kritiku 
o poistovjećivanju katoličke vjere i Hrvatstva, koje je nanijelo 
mnogo zla hrvatskom narodu. Gorki plodovi te zablude još će 
se često okusiti u zoru novih zbivanja u povijesti Balkana. 

Stanko Vujica u svojoj potkrijepi Mužićevim mislima navodi 
na str.147 svoje knjige ,,Razmišljanja o sadašnjosti Hrvata? 
(1968.), da unutar naših granica žive Hrvati dviju vjera, katolici 
i muslimani. Razmišljanje o jednoj porodici, podijeljenoj samo 
vjerom, ne uključuje ni u kome slučaju i Srbe, jer izmedju njih 
nema nikakve povezanosti, osim svijesti o trajnom neslaganju, 
koje je bilo održavano od strane Srba, jer zavjetna misao o 
obnovi Dušanova carstva nije nestala i trajno je prisutna u 
namjeri i u djelu. Ta je zavjetna misao dolazila do izražaja ne 
samo u ratu, nego i u mirnom dobu, kada je usred mira u 
kraljevini Jugoslaviji 1924. poklano u samim Šehovićima 3 000 
nedužnih muslimana, osim ostalih bezakonja, o kojima postoji 
vjerodostojna evidencija. Ta je zavjetna misao pokazana i u 2. 
svjetskom ratu, pokoljem 5 000 muslimanskih žena, djece i sta- 
raca u Foči 1942., paljenjem 49 muslimanskih sela od strane 
četničkog bandita Pavla Djurišića, u kome je paljenju ubijeno 
nekoliko tisuća muslimana i odvezeno 2000 vagona živežnih 
namirnica, paljenjem 172 muslimanskih sela u Pljevaljskom i 
Pribojskom kotaru i ubijanjem 4200 muslimana, pokoljem u 
džamiji u Kasindolu, silovanjem muslimanskih djevojaka u Po- 
ljanici, gradnjom monstruozne „džamije” od 47 muslimanskih 
leševa — sve su to pojmovi, koji su dovijeka uništili svaku mo- 
zućnost Srbije da nadje i tračak povjerenja od strane muslimana. 
Onima kojima su nabrajanja tih strahota tek jednostrana osuda od 
strane ojadjenih muslimana, koja nema objektivnosti, neka poslu- 
že za ilustraciju zapisi iz dnevnika partizanskog generala Koste 
Nadja, koji ih je opisao nakon protjerivanja četnika iz Foče, godi- 
ze 1942. Bilo je i srpskih oficira koji su s gnušanjem komentirali 
zločine rulje pljačkaša, koljača i moralnih bijednika u četničkoj 
vojsci. Jezdimir Dangić spominje 1942. zločine srpske vojske i 
kaže, da ga je ,,sram što se Srbinom naziva". 

Čak poznati Dobrivoje Jevdjevič razmatra ta bezakonja s 
ogorčenjem, ali su takovi primjeri ljudskog karaktera ostali ogra- 
ničeni na usamljenike. Ti svi podatci kazuju, da nema mogućnosti 
srpske dominacije nad muslimanima Bosne i Hercegovine mirnim 
putem. To bi moglo biti moguće tek putem sile, ali čini se da je 
sila Jugoslavije kao cjeline, a posebno srpskih hegemonista, na 
svome zalasku. O tome će više reći bliska budućnost. 


Dr. Mladen Čaldarević piše 1963., da se neovisno o pod- 
rijetlu muslimani Bosne i Hercegovine osjećaju kao posebna 
etničko-historijska grupa. Tu on ubraja i pojam osjećanja o 
posebnoj vjerskoj pripadnosti. Dostojno je čudjenja čitati takove 
neprecizne konstatacije, jer je u znanstvenoj raspravi pojam 
,osjećati se” ograničen, pa smo skloni smatrati, kako Čaldarević 
u svome članku u sarajevskoj „„Svjetlosti” nije imao znanstvenih 
pretenzija. Muslimani se ne osjećaju pripadnicima Islama, jer to 
prelazi domenu pojma osjećanja, niti se netko može osjećati pri- 
padnikom neke etničke posebnosti. Za sve pojmove postoje kvan- 
titativne i objektivne kategorije, tako da se čak i Purivatra, koji 
bi imao potkrijepiti stav o etničkoj posebnosti muslimana, kritički 
zaustavlja nad tim Čaldarevićevim razmišljanjima, nazivajući ih 
nejasnima. 

Stavovi muslimanskih nacionalista o etničkoj posebnosti 
muslimana mogli bi se uzeti ozbiljno, da su osnovani na znan- 
stvenoj podlozi. Nije, medjutim, ozbiljno kritički citirati neke 
značajne autore, s tvrdnjama, da nisu dovoljno argumentirana 
njihova djela, i možda je stav nekih autora o ozbiljnim znansve- 
nim raspravama, osim neobjektivnosti metode pristupa problemu, 
sadržan i u činjenici, da su mnoga djela koja razmatraju objek- 
tivne istine o povijesti Bosne i Hercegovine, zabranjena litera- 
tura u komunističkoj Jugoslaviji. Osim D. Mandića, u tu kate- 
goriju su uvršteni i Ivan Mužić, kao i sam V. Holjevac sa svojim 
djelom „Hrvati izvan domovine". 


Svaka teorija, makar ne imala nikakve objektivne vrijednosti, 
može se razraditi do studioznih pojedinosti, o čemu svjedoče 
primjeri iz novije povijesti, u kojima su djela odredjenih filozofa 
uzimana kao osnova za kreiranje različitih teorija, koje su nak- 
nadno pokazane neosnovanima. U širenju ideje o muslimanskoj 
nacionalnosti u Bosni i Hercegovini sudjelovali su brojni poma- 
gači začetnika te ideje, medju kojim se imenima može vidjeti 
i nekih koja nisu nepoznata javnosti, kao E. Kardelj, E. Redžić, 
I. Kosanović, Š. Kulišić, V. Jokanović i dr. Purivatra kaže u 
citiranju nekih od tih autora, a bez vlastite analize tih radova 

u svome djelu, kako su njihove tvrdnje „opširno obrazložene i 
dokumentovane”. 

Te stavove koji su stvoreni na ideju komunističkog ruko- 
vodstva Jugoslavije, ne može se zanemariti, jer su zahvatili javnost 
na širokom i solidno pripremljenom planu, tako da je pod iz- 
ravnim utjecajem propagande dosta muslimana Bosne i Herce- 
govine već pokazalo sklonost prihvaćanja tih teorija. To je zato, 
što je realna povijest nepoznata, s obzirom na nastavne programe 
u školama Jugoslavije, a i stoga, što je propaganda o tim idejama 
osnovana na solidnoj podlozi, s dovoljnim financijskim sredstvima 
i podporom vlade. Već od 20. sjednice CK SK BiH 1968., na 
kojoj je raspravljano o muslimanskoj narodnosti, stvoren je velik 
broj suradnika koji su se uključili u razradu i širenje tih ranije 
zamišljenih teorija. Sredstva širenja tih ideja nisu samo štampa, 
radio i televizija. Rad je zamišljen mnogo suptilnije. Broj surad- 
nika povećao se na taj način da su se sami članovi islamskih 
vjerskih zajednica regrutirali u njihove redove, zbog odredjenih 
razloga i shodno svojoj dotadašnjoj reputaciji i ugledu mnogi od 
njih su idealno oružje u rukama onih koji su u pozadini tih teorija. 
Zato se sistematski radi čak na upoznavanju s tim stavovima 
krugova islamskih vjerskih zajednica, a ulogu predavača dobili 
su sami muslimani. Unatoč tome, taj rad nema onoga uspjeha 
koji bi trebalo očekivati. Jedan od tih predavača izjavio je u 
razgovoru s autorom ovog članka, kako, nažalost, muslimani 
još nisu razvijeni politički do te visine da mogu prihvatiti te 
teorije, niti mogu razumjeti, da je to nacionalna renesansa 
muslimanskog stanovništva Bosne i Hercegovine. Ti su predavači 
izišli izvan granica Bosne i Hercegovine i vrše svoj utjecaj čak 
i na muslimane u užoj Hrvatskoj, ali s još manje uspjeha, jer 
je odbor Hrvatske Islamske Zajednice sastavljen od članova, koji 
se nalaze na višoj intelektualnoj razini od samih vrhova islamske 
zajednice Jugoslavije, a da se i ne spominju ostale zajednice 
Bosne i Hercegovine, tako da su te teorije bile još u početku 
prepoznate od Islamske zajednice u Hrvatskoj. 

Često citirana tvrdnja, da se prilikom popisa stanovništva 
Jugoslavije 1948. muslimani nisu izjašnjavali ni Srbima niti Hr- 
vatima, nakon odobrenja da se mogu izjasniti neopredijeljenima, 
sasvim je jednostavna za interpretaciju. Srbima se, osim malog 
broja nisu željeli izjasniti, a Hrvatima se nisu smjeli, zbog pritiska 
i opasnosti za položaj i čak lišenje slobode, jer se u diktaturi 
uvijek može naknadno stvoriti razlog za kaznu. Popisi stanov- 
ništva, dakle, ne kazuju mnogo, jer je i danas pojam hrvatske 

narodnosti obilježen kao, u najmanju ruke, negativan, napose u 
Bosni i Hercegovini. 

Tu politiku Jugoslavije nije težko razumijeti. Problemi Ju- 
goslavije nisu ostali ograničeni samo na ekonomski beznadnu 
situaciju, nego i na egzistenciju jugoslavenstva. Stvaranje posebne 
etničke grupacije muslimana u Bosni i Hercegovini imalo bi zadaću 
zaustaviti barem jedan dio medjunacionalnih nerazumijevanja, u- 
nutar slabe Jugoslavije, koja su iz dana u dan sve veća opasnost za 
mir unutar njezinih granica. Bosna i Hercegovina trebala bi prido- 
nijeti spasavanju Jugoslavije, čiji je famulus ostao vjerna frazeolo- 
gija ,,Socijalističko Jugoslovenstvo produkt je našeg istorijskog, 
društvenog i ekonomskog, kao i političkog razvitka čija je dinami- 
ka našom revolucijom dobila snažan zamah" (citat iz ,,znanstve- 
nog” djela A. Purivatre). Mnoge su rasprave o pitanju muslimanske 
osebujnosti i ostale u okvirima slične nakaradne frazeologije i ne 
treba im posebnog komentara. Taj snažan zamah jest zamah 
snježne lavine koja je započela svoj put. Njegovi su putevi jasni 
čak i iz perspektive samoga Balkana, iz koje se istine uspijevaju 
sagledati kasnije nego iz slobodnoga svijeta. 

U svojoj tendenciji davanja vlastite nacionalnosti muslimani- 
ma Bosne i Hercegovine, Komunistička partija Jugoslavije imala 
je i nekih rudimenata pozitivnih stavova, jer se u odbijanju hr- 
vatske narodnosti morala jednako postaviti i prema svojatanju 
muslimana od strane Srba. Brojne srpske teorije o muslimanima 
bile su osudjivanje bez kompromisa, a prvo zasjedanje Avnoj-a 
navodi, da se „velikosrpski pljačkaši ne će više nadmetati oko 
muslimana”. Nisu ipak mogli prijeći preko povijesti koja je tek 
prethodila prvome zasjedanju Avnoj-a. Sam je Tito u više svojih 
govora isticao zločine srpskih hegemonista nad muslimanskim 
stanovništvom istočne Bosne od strane Nedićevih, Pećančevih, 
Ljotićevih i drugih četnika. Draža Mihajlović je u razgovoru s 
Titom 1941. izjavio, da muslimani i Hrvati, nakon kazne i od- 
mazde, moraju biti potpuno potčinjeni Srbima. Tito je na vrijeme 
shvatio važnost smirivanja muslimana Bosne i Hercegovine i 
kaže: ,, Dokazivali smo svim mogućim načinima ojadjenom mu- 
slimanskom i hrvatskom stanovništvu, da Srbi nisu zlikovci i da 
zločine vrši samo šaka četnika Mihajlovića, Pećanca i Nedića". 

U toku rata komunistička partija nastojala je mobilizirati 
u svoje redove sve što je bilo raspoloživo. Proglasi mladim mu- 
slimanima, Hrvatima, Srbima, imali su zadaću mobilizaciju da bi 
se ispunio cilj revolucije — dolazak na vlast. Nakon rata počeo 
je, medjutim, obračun. Poznata je sudbina pokreta Mladi Musli- 
mani, od kojeg neki članovi još i danas čame u tamnicama 

komunističke Jugoslavije, a mnogi su izgubili i živote u „slo- 
bodnoj” Jugoslaviji. 


ULOGA ISLAMSKE VJERSKE ZAJEDNICE 
U PITANJU NACIONALNOG OPREDJELJENJA 
MUSLIMANA BOSNE I HERCEGOVINE 

Pitanje pripadnosti islamskoj vjerskoj zajednici sastavni je 
dio svih pokreta koji su se zbivali medju muslimanima na po- 
litičkoj pozornici Bosne i Hercegovine. Političke stranke koje su 
bile posebno brojne u početku ovoga stolječa, imale su u pravilu 
muslimanski vjerski značaj, u okviru svoga političkog programa. 
Od njih su bile najpoznatije Muslimanska narodna organizacija, 
Ujedinjena muslimanska organizacija, Muslimanska demokratska 
stranka, Muslimanska narodna stranka, Muslimanska samostalna 
stranka i dr. Reis-ul-ulema Džemaludin Čaušević, koji je jedan 
od najsvjetlijih likova novije povijesti muslimana Bosne i Herce- 
govine, bio je sasvim jasan u pitanju nacionalne pripadnosti mu- 
slimana Bosne i Hercegovine, kao i Safvet beg Bašagić, koji je 
bio predsjednik bosanskog Sabora, Dr. Halid Hrasnica i dr. 

Pojava brojnih političkih stranaka medju muslimanima zna- 
čila je početak odlučivanja muslimana Bosne i Hercegovine o 
vlastitoj sudbini, jer su mimoilaženja muslimana u političkom 
životu Bosne i Hercegovine bila redovna pojava. Poznat je primjer 
memoranduma koji je bio predan ugarskom predstavniku grofu 
Tisi o protivljenju stanovnika Bosne i Hercegovine pripojenju 
Ugarskoj. Na tome memorandumu, koji je bio pisan u ime sta- 
novništva Bosne i Hercegovine, nije bilo potpisa niti jednoga 
muslimana. Poznato je, da niti u Jugoslavenskom odboru nije 
bilo niti jednoga muslimana, iako je student Mehmed Čišić uputio 
1918. pismeni zahtjev srpskoj vladi i Jugoslavenskom odboru, 
da se u taj Odbor postavi bar jedan musliman. Stav Srba unutar 
Jugoslavenskog odbora prema muslimanima bio je do te mjere 
neprijateljski, da su i sami idejni začetnici Odbora, koji su svi 
bili Hrvati, ostajali iznenadjeni pred monstruoznim prijedlozima 
srpskih predstavnika unutar Odbora o budućnosti muslimana. O 
tome postoje svjedočanstva iz zapisa Meštrovića, Trumbića i 
Supila. 

O odsutnosti slobode političke aktivnosti muslimana u kra- 
ljevstvu SHS kazuje izjava muslimanskih predstavnika iz 1918., 
kojom su se imali obavezati na potpunu poslušnost Narodnom 
vijeću SHS, bez prava na vlastite stavove. 

O položaju muslimana u novostvorenoj kraljevini koja je 
bila pod srpskom dominacijom kazuju zločini, vršeni u mirnom 

dobu nad muslimanskim stanovništvom kraljevine Jugoslavije. 
Ti su zločini dosegli tolike razmjere, da je na zahtjev muslimanskib 
predstavnika, ministar Pribićević morao tražiti uvodjenje ener- 
gičnih mjera za očuvanje mira u zemlji. Muslimani, koji su bili 
Pljačkani i ubijani od strane srpskih pljačkaša, tražili su pomoć 
preko Reis-ul-uleme Čauševića, koji je uzaludno tražio poštivanje 
svetosti kućnoga praga, osobne slobode i života muslimana. Mu- 
slimanska vjerska zajednica radila je svim snagama na ublaživanju 
tih bezakonja. Stradanja muslimana nisu ostala nepoznata slobod- 
nome svijetu, jer je Čaušević bio objavio neke pojedinosti u 
francuskome listu ,,Le temps, 1919." Ministar Pribićević je na 
zahtjev beogradske vlade tražio od Čauševića, da pod prijetnjom 
suspenzije opovrgne te vijesti, što je taj dostojanstveni starac 
odbio, unatoč tome što je bio izložen pritisku od strane vlade. 

Jugoslavenska muslimanska organizacija osnovana 1919. 
odigrala je dosta značajnu ulogu u očuvanju muslimana od srp- 
skih progona. Organizacija se jasno deklarirala protivnom veliko- 
srpskim teorijama o Srbima triju vjera. Vjerski značaj te orga- 
nizacije bio je jasno odredjen principima o borbi za zaštitu islam- 
ske vjere i tradicija, ravnopravnosti islama s kršćanstvom, zaštiti 
svojine islamske zajednice, djelatnosti šerijatskih sudova, obavez- 
noj vjerskoj obuci i poštivanju islamskih principa u vojsci. 

Neprestana bezakonja nad muslimanima dovela su do zločina 
komita u Bileću 1920., kada je došlo do protestnog sastanka 
muslimana u Sarajevu, koji je sa 2 000 prisutnih izvojevao rezo- 
luciju o zaštiti života i imetka muslimana, što je naišlo na velik 
odjek u Bosni i Hercegovini. 

Muslimanska narodna stranka osnovana 1920. njie se us- 
pijevala održati pred ,,Muslimanskom jugoslavenskom organiza- 
cijom", jer je zastupala interese begova i velikih feudalaca. „Ju- 
goslavenska muslimanska organizacija“ priznala je Pašićevu vladu 
1921., unatoč mnogim protestima, ali ta pomoć Pašićevoj vladi 
i Vidovdanskom ustavu nije imala znatnijeg efekta na pobolj- 
šanje sigurnosti muslimana, jer su se progoni i dalje nastavljali. 
Osim JMO, bilo je u to vrijeme osam različitih političkih stranaka 
medju muslimanima Bosne i Hercegovine. 

Unatoč diktaturi i nedovoljnoj slobodi u staroj Jugoslaviji, 
stanje muslimana nije se u stvarnosti nimalo poboljšalo nakon 
Drugog svjetskog rata, jer su tendencije borbe protiv musliman- 
skih tradicija nastavljene od strane komunističke Jugoslavije, pod 
ustavnom maskom garantiranih vjerskih sloboda. Te su slobode 
došle do izražaja u rušenju džamija, ubijanju vjerskih službenika 
i zatvaranju mladih muslimana, koji su bili politički orijentirani 

prema Hrvatskoj ili prema samostalnosti muslimana. Velik je 
broj srušenih hramova i ubijenih muslimanskih intelektualaca. 
Poznat je primjer rušenja džamije u Zagrebu, za koju su komu- 
nisti silom sakupili potpise muslimana Zagreba, kao potporu 
rušenju te prekrasne gradjevine. Oni koji su odbili potpisati taj 
dokument, završili su u zatvorima pod batinama i prisilom da 
potpišu taj zahtjev. Bilo ih je koji nisu niti pred velikom opas- 
nošću potpisali taj nečasni dokument. Ćinjenica je da su ta ko- 
munistička zlodjela ostala poznata javnosti i da se fraze iz 
Ustava Jugoslavije mogu shvatiti kao slovo koje ništa ne kazuje. 
Iz srušene džamije u Zagrebu odneseni su skupocjeni zlatni 
ukrasi, a prekrasni sagovi bili rasječeni u manje dijelove i raz- 
neseni bez traga. Takovih je primiera pljačke i barbarstva bilo 
u velikom broju po cijeloj Bosni i Hercegovini, kao i u ostalim 
krajevima gdje ima muslimanskog življa, uključujući Sandžak, 
Kosovo i dijelove Makedonije. O tim bezakonjima postoji eviden- 
cija koja je sačuvana, unatoč svim nastojanjima komunističke vlasti 
da ne ostane traga tim zlodjelima. Novija povijest, koja će slijediti 
nakon pada komunističke Jugoslavije, imat će prilike upoznati 
javnost s onim djelima, koja su ostala sakrivena javnosti u toku 
trajanja komunističke diktature. 

U politici kontroliranja muslimana vlast u Jugoslaviji upo- 
trijebila je islamsku vjersku zajednicu, starodrevnim načinom 
korupcije, ucjene i položaja. Kako je struktura vrhovnog islam- 
skog starješinstva produkt demokratskog načela Islama, da se 
svi predstavnici biraju od osnovnih jedinica, koje su odbori is- 
lamskih vjerskih zajednica odredjenog područja, do vrhovnih 
vjerskih upravnih organa, to nije bilo teško u muslimanske 
krugove infiltrirati suradnike vlasti, koji su bili sami iz musli- 
manskih redova i shodno tome imali su pravo učešća u biranju 
vjerskih upravnih organa. Na taj su način svi vrhovni službenici 
imali služiti vlasti, ili izgubiti položaj. Mnogi časni i čestiti 
muslimani nisu pristajali na taj kompromis i gubili su položaje, 
pa i slobodu, dok su drugi prodavali svoj značaj za položaj, 
gubili čast i ostali poglavari islamske zajednice s trajnim biljegom 
na časti, koji se ne može izbrisati, jer se sve o tim djelima zna. 
Medju tim suradnicima komunističke vlasti bio je prijašnji Reis- 
ul-ulema Fejić, kao i sadašnji vrhovni poglavar IVZ Hadži Sulej- 
man Kemura. Te su kompromise činili i drugi službenici Islam- 
skog vrhovnog starješinstva iz razloga, da bi očuvali svoje položaje 
u vrhovnom islamskom starješinstvu. Poznato je da se u tome 
starješinstvu nalazi i odredjeni broj drugih službenika, koji svojim 
kvalifikacijama ne odgovaraju dužnostima koje obavljaju. A s 

druge strane, postoji nekoliko uvaženih teologa i orijentalista, 
koji nisu činili kompromise koji su bili traženi, i sada obavljaju 
dužnosti koje nisu na visini njihove naobrazbe, dok manje spo- 
sobni službenici toga starješinstva uživaju privilegije koji nisu 
poznati predstavnicima drugih vjerskih zajednica. 

Islamska vjerska zajednica u Zagrebu u novije je vrijeme 
postala glavna meta vrhovnog islamskog starješinstva u Sarajevu, 
jer su rezultati rada Odbora IVZ u Zagrebu nadmašili u mno- 
gome rad mnogih odbora Bosne i Hercegovine. Činjenica da su 
muslimani Hrvatske osnovali više muslimanskih centara u pod- 
ručju Hrvatske i Slovenije bez detaljnijeg konsultiranja središnjeg 
odbora u Sarajevu, kao i program gradnje islamskog centra u 
Zagrebu, nailazi na najveći otpor upravo od strane Sarajeva, 
čiji vjerski predstavnici, slijedeći upute iz Beograda, nastoje 
spriječiti izgradnju toga centra, unatoč činjenici da se Zagre- 
bački odbor nije nikome obratio za financijsku pomoć. Činje- 
nica je, medjutim, da je odbor u Zagrebu stekao veliku po- 
pularnost medju ostalim odborima IVZ na području Bosne 
i Hercegovine i da su mnogi predavači iz Sarajeva, koji nisu u 
dobrim odnosima s vrhovnim starješinstvom, te kojima je za- 
branjen javni nastup od strane starješinstva, bili pozvani od 
strane Zagrebačkog odbora i držali su na tribini četvrtkom, 
koja se održava u Zagrebačkoj Islamskoj zajednici, javna pre- 
davanja. Na prijetnju Vrhovne islamske zajednice iz Sarajeva, 
da će poduzeti administrativne mjere protiv Islamske zajednice 
u Zagrebu, zagrebački je odbor kategorički odgovorio, da će se 
u tome slučaju proglasiti samostalnim Odborom Islamske zajedni- 
ce za Hrvatsku, ne priznavajući jurisdikciju vrhovnog starješinstva 
u Sarajevu. Vrhunac nesporazuma desio se nakon što je Islamska 
zajednica Hrvatske delegirala svoga predstavnika za kanonizaciju 
Sv. Nikole Tavelića u Rimu, 1970., što je došlo bez konsultiranja 
sa Sarajevom, i nakon čega je pod pritiskom vlade Reis-ul-ulema 
Kemura pokušao raspustiti odbor islamske zajednice u Zagrebu. 
To mu nije pošlo za rukom, jer stroga pravila islamske zajednice 
ne dopuštaju nikakvu akciju mimo glasa vjernika, koji su bez 
rezerve poduprli politiku odbora u Zagrebu. Kod nastojanja 
raspuštanja Zagrebačkog odbora pokušalo se angažirati musli- 
mane, koji su makedonskog ili albanskog podrijetla, a Žive 
privremeno u Hrvatskoj, da bi glasali protiv odluka odbora, ali 
to nije uspjelo, unatoč dobro smišljenom planu svrgavanja toga 
odbora, koji i dalje nastavlja sa svojim radom. 


Pritisak na taj odbor vršen je s raznih strana, sa strane ko- 
misije za vjerska pitanja, kao i sa strane visokih vladinih funk- 

cionera. Poznata je izjava koju je dao Miko Tripalo 1970., a 
koja glasi: ,,Suprotstavljamo se nekim reakcionarnim tendencija- 
ma da se u Zagrebu gradi Islamski Centar". Pritisak je bio jak s 
raznih strana, putem novinskih članaka, od kojih je poznat 
članak Abida Budimlića „Muslimanski nesporazumi", do osobnog 
posjeta službenika komisije za vjerska pitanja odboru u Zagrebu, 
koji nisu urodili plodom, jer zahvaljujući nekolicini karakternih 
aktivista toga odbora, Islamska zajednica u Hrvatskoj nastavlja 
svoj aktivan i plodonosan rad na širenju vjerskoga života musli- 
mana u Hrvatskoj, a njeni službenici, koji nisu profesionalci 
nego entuzijasti, medju kojima je i velik broj mladih članova, 
nisu podložni pritiscima sa strane, niti bilo kakvom kompromisu. 
Sve veća suradnja toga odbora s velikim brojem drugih odbora 
IVZ iz Bosne i Hercegovine dokazom je, da je autoritet pred- 
stavnika vrhovnog islamskog starješinstva kompromitiran do te 
mjere, da se suradnja sa Zagrebačkim odborom smatra pitanjem 
časti i pokazivanja ravnodušnosti prema službenim stavovima 
središnjeg odbora IVZ u Sarajevu. 


ZAKLJUČAK 


Bosna i Hercegovina su povijesno jedinstvena cjelina s 
ostalim hrvatskim zemljama, koja se razvijala u specifičnim uvje- 
tima utjecaja dviju različitih v,>ra i kultura, od vremena pada 
Bosne pod Osmanlijsko carstvo. Geografski Bosna i Hercegovina 
čine integralni dio hrvatskog područja, kojemu je istočna granica 
na rijeci Drini, koja je bila prirodna granica izmedju istočnog 
i zapadnog Rimskog carstva. Bosna i Hercegovina vitalno su 
središte stare hrvatske države još od vremena, kada su prva 
hrvatska plemena naselila današnju domovinu, i od toga su se 
vremena trajno nalazile unutar velike hrvatske države do vremena 
odvajanja Bosne i Hercegovine utjecajem islama, od ostalih hr- 
vatskih pokrajina. Teorije o utjecaju Srbije u Bosni i Hercegovini 
u Srednjem vijeku jesu tek tvrdnje, koje nemaju povijesne 
osnove. 

Muslimansko stanovništvo Bosne i Hercegovine jest u 95% 
slučajeva hrvatskoga podrijetla, o čemu kazuju podatci iz povijesti. 
O istovjetnosti bosansko-hercegovačkih muslimana s ostalim 
hrvatskim stanovništvom postoji niz dokaza iz područja govora, 
pisma, običaja, zajedničkih ostataka stare hrvatske mitologije 
i sl. Promjene u strukturi stanovništva Bosne i Hercegovine tek 
su novijeg datuma, jer se useljavanje Srba u Bosnu u većem 
opsegu počelo zbivati tek nakon aneksije Bosne i Hercegovine 

Austro-Ugarskoj. Prijašnje su migracije imale svoj smjer prema 
sjeveru a ne prema zapadu, uključujuči i veliku seobu u vrijeme 
Arsenija Crnojevića koncem 17. stoljeća. 

Novija zbivanja u Jugoslaviji koja su početak značajnih 
promjena, koje će se u bliskoj budućnosti odigrati u toj polinacij- 
skoj zajednici Južnih Slavena i Neslavena, nameću nužnim razma- 
tranje pitanja sudbine i budućnosti nacionalnog opredjeljenja mu- 
slimana Bosne i Hercegovine, koji su sistematskim radom beograd- 
ske vlade dovedeni u stanje odlučivanja o vlastitoj izoliranosti i 
izlaganju dogodjajima koji slijede. Stvaranje vlastite nacionalnosti 
muslimana tek je jedan viši stupanj u igri oko potpunog odvajanja 
muslimana Bosne i Hercegovine od matičnog hrvatskog naroda, 
a ulogu prosvjetitelja ovoga puta nemaju oni koji su ustvari i 
stvorili tu teoriju, nego su oni mobilizirani iz redova samih 
stanovnika muslimanskog podrijetla, koji su, poučeni načinu 
širenja novih ideja, počeli i sami vjerovati u mogućnost njihova 
ostvarenja, a možda i njihova pozitivnog utjecaja na budućnost 
muslimana Bosne i Hercegovine. Ti širitelji ideje o muslimanskoj 
nacionalnosti, kao da ne vide stanje u Bosni i Hercegovini u 
ovome času, kada zagovaraju odvajanje muslimana od naroda 
od kojega potječu, i kao da zaboravljaju, ako ne stariju, a ono 
noviju povijest, koju su dobrim dijelom stvarali oni koji nisu 
daleko od stvaratelja muslimanske „renesanse” u Bosni i Her- 
cegovini. Narod, medjutim, nije zaboravio ni pouke iz prošlosti, 
niti stanje koje danas vlada u Bosni, kao latentna srbizacija, koja 
ima više rezultata, nego da je provodjena ranijim načinima pri- 
mjene sile. To je i razlog što se ideje o nacionalnoj posebnosti 
ne prihvaćaju u onom opsegu, koji bi trebalo očekivati prema 
trudu i dugotrajnom strpljivo uloženom vremenu u tu akciju. 

Pred tim se dogodjajima ne smije stajati u ulozi promatrača 
sa znatiželjom što će budućnost donijeti na tu pozornicu oduvijek 
kobnih dogodjaja. Pozadina je te politike usmjerena na slabljenje 
Hrvatske, a putem potpunog odvajanja muslimana hrvatskog 
podrijetla od naroda kome povijesno pripadaju. 

Način pristupa tome problemu jest jednak načinu, kojim 
se u Bosni i Hercegovini sistematski gušila svaka hrvatska misao, 
a taj je bio putem netočnog informiranja. propagande i sakrivanja 
povijesnih istina. 

Prilaženje tome problemu treba se vršiti na jednak način, 
a to je pružanje podataka o istinama o povijesnoj pripadnosti, 
koje treba davati na uvid svima muslimanima. školujući ih za 
zadaću rasvjetljavanja zatajenih istina, koje će pomoći musli- 
manskom stanovništvu da shvati svoj položaj u zajednici s na- 

rodimā Jugoslavije, kao položaj vlastite izoliranosti onim časom, 
kada se za tu izoliranost sami odluče. Na taj se čas čeka od onih 
koji če se tim dogodjajima poslužiti u ostvarenju vlastitih ciljeva. 
Njima, medjutim, treba dati do znanja, da hrvatski narod ne 
če uskratiti svoju pomoč niti onim prevarenim muslimanima, jer 
su i oni pripadnici jedne iste porodice, i svaka nepravda i beza- 
konje naneseno muslimanima jest naneseno i njihovoj ostaloj 
braći Hrvatima drugih vjera. Tko dirne u muslimane, dirnuo je 
u cijeli hrvatski narod, i želja je Hrvata da muslimani ne ostanu 
prevareni u ovim kobnim časovima novije povijesti, a ako i 
ostanu, ne će biti napušteni. U ovo vrijeme, kada se sloboda 
hrvatske misli ne može zaustaviti kontrolom oslabljene Jugoslavije, 
čas je za pružanje povijesnih istina narodu Hrvatske, uključujući 
obadvije vjere, da bi sagledali one istine, koje su toliko dugo 
sakrivane i mijenjane nedovoljnim i krivim odgajanjem generacija, 
počevši od osnovne naobrazbe. Kod toga treba pomagati svaku 
onu akciju koja dolazi od strane muslimana, koji su svijesni svoje 
hrvatske pripadnosti, a takovih je velik broj, i treba im pružiti 
svaku pomoć u radu na širenju istina o pravom podrijetlu mu- 
slimana medju cjelokupnim stanovništvom Bosne i Hercegovine 
islamske vjeroispovijesti. O tim će momentima ovisiti bliska 
budućnost toga dijela stanovništva Bosne i Hercegovine, koje 
treba pogledati u oči istini, da jedino i puno prijateljstvo, upo- 
rište i pomoć može očekivati samo od hrvatskog naroda, koji je 
i neovisno o razlikama o toku povijesti još uvijek narod iste krvi 
i iskona. 

Na tim se temeljima ima graditi budućnost uz najveće me- 
djusobno poštivanje i suprotstavljanje utjecajima koji rade protiv 
toga cilja. Poistovjećivanje vjere i narodnosti treba se energično 
suzbijati unutar hrvatskog naroda katoličke vjere, koje je donijelo 
dosta zla hrvatskome narodu. Ta su vitalna pitanja od važnosti ne 
samo za sudbinu nacionalnog opredjeljenja muslimana Bosne i 
Hercegovine, nego i za budućnost cijelog hrvatskog naroda. 


2. lipnja 1971. 

